

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 28.07.2023** |  |  |

**Στις 28 Αυγούστου ξεκινούν οι εγγραφές επιτυχόντων**

**από το παράλληλο μηχανογραφικό στα ΙΕΚ της ΔΥΠΑ**

Κατόπιν της ανακοίνωσης των αποτελεσμάτων επιλογής υποψηφίων για τα Δημόσια ΙΕΚ, από το Υπουργείο Παιδείας και Θρησκευμάτων, οι επιτυχόντες υποψήφιοι στα ΙΕΚ της ΔΥΠΑ που υπέβαλαν παράλληλο μηχανογραφικό καλούνται να προσέλθουν στο ΙΕΚ επιτυχίας τους, από τη Δευτέρα 28 Αυγούστου έως και την Παρασκευή 8 Σεπτεμβρίου από τις 09:00 έως τις 14:00, για να υποβάλουν αίτηση εγγραφής.

Όσοι επιτυχόντες υποψήφιοι δεν προσέλθουν εντός της προθεσμίας, αυτόματα θα θεωρηθούν ότι δεν επιθυμούν να εγγραφούν.

Στοιχεία επικοινωνίας των ΙΕΚ ΔΥΠΑ θα βρείτε στις παρακάτω διευθύνσεις:

<https://www.dypa.gov.gr/iek-oaed-arkhiki-epaghghelmatiki-katartisi>

<https://michanografiko-diek.it.minedu.gov.gr/index.php/site/contact>

Απαραίτητα δικαιολογητικά για εγγραφή:

1. Φωτοαντίγραφο του Τίτλου Σπουδών εγγραφής τους (Απολυτήριο Γενικού ή Επαγγελματικού Λυκείου, Πτυχίο ΤΕΕ Β ́ Κύκλου)
2. Φωτοαντίγραφο του Δελτίου Ταυτότητας ή Διαβατηρίου τους
3. Βεβαίωση ΑΜΚΑ
4. Βεβαίωση ΑΦΜ
5. Βεβαίωση Οικογενειακής Κατάστασης
6. Αποδεικτικά Ειδικών Περιπτώσεων (Πολυτέκνου, Τριτέκνου, Ιδιότητα Προστάτη ή τέκνου Μονογονεϊκής Οικογένειας).

Υπενθυμίζεται ότι οι καταρτιζόμενοι δεν δύνανται να εγγραφούν και να φοιτούν παράλληλα σε άλλες δομές δευτεροβάθμιας ή μεταδευτεροβάθμιας εκπαίδευσης και Κατάρτισης (ΕΠΑΛ, ΙΕΚ, ΑΕΙ).

Για περισσότερες πληροφορίες επισκεφτείτε τον ιστότοπο <https://www.dypa.gov.gr/>